Source: https://www.epi.sk/zz/1957-56
Timestamp: 2019-08-23 15:22:49+00:00
Document Index: 17383082

Matched Legal Cases: ['§ 2', '§ 4', '§ 5', '§ 12', '§ 13', '§ 17']

56/1957 Zb. Zákon o umeleckej remeselnej práci a o ľudovej umeleckej výrobe | Aktuálne znenie
Hľadaj v 56/1957 ×
56/1957 Zb.
Zákon č. 56/1957 Zb.Zákon o umeleckej remeselnej práci a o ľudovej umeleckej výrobe
Čiastka 29/1957
Platnosť od 16.11.1957 do14.04.1992
Účinnosť od 16.11.1957 do14.04.1992
Zrušený 165/1992 Zb.
DRUHÁ ČASŤ (§ 2 - § 4)
TRETIA ČASŤ - Umelecká remeselná práca (§ 5 - § 12)
ŠTVRTÁ ČASŤ - Záverečné ustanovenia (§ 13 - § 17)
Aktuálne znenie 16.11.1957 - 14.04.1992
z 31. októbra 1957
o umeleckej remeselnej práci a o ľudovej umeleckej výrobe
(1) Umelecká remeselná práca a ľudová umelecká výroba tvoria dôležitú súčasť našej socialistickej kultúry a prispievajú k zvyšovaniu hmotnej a kultúrnej úrovne nášho pracujúceho ľudu. Preto treba vytvoriť predpoklady pre ich zachovanie a ďalší rozvoj a zabezpečiť ich ideové a odborné riadenie v duchu tých istých socialistických zásad, ktorými je určovaná činnosť v ostatných odboroch tvorivej práce, zvlášť tiež v odbore výtvarných umení.
(2) Prostriedkom na dosiahnutie tohto cieľa je predovšetkým výber pracovníkov, ktorí majú zvláštne vlohy a spôsobilosť na prácu v týchto odvetviach, odborné a ideové vedenie týchto pracovníkov a ich hospodárske zabezpečenie, aby sa mohli úplne venovať tejto činnosti. Splnenie tejto úlohy sa zabezpečuje jednotným ideovým riadením a vybudovaním zvláštnych odborných organizácií pre tieto odvetvia.
Ideový dozor
(1) Ideový dozor v odvetví umeleckej remeselnej práce a ľudovej umeleckej výroby vykonáva Ministerstvo školstva a kultúry.
(2) Pre riešenie zásadných otázok ideových zriaďuje sa pri Ministerstve školstva a kultúry poradný sbor, ktorého členov vymenúva a odvoláva minister školstva a kultúry. Členstvo v poradnom sbore je čestnou funkciou. Organizačný a rokovací poriadok poradného sboru vydá Ministerstvo školstva a kultúry.
(1) Ako odborná organizácia umeleckej remeselnej práce sa zriaďuje Ústredie umeleckých remesiel so sídlom v Prahe, ako odborná organizácia ľudovej remeselnej výroby, Ústredie ľudovej umeleckej výroby so sídlom v Prahe.
(2) Ústredie umeleckých remesiel a Ústredie umeleckej výroby sú právnické osoby priamo podriadené Ministerstvu školstva a kultúry; zapisujú sa do podnikového registra.
(1) Ústredie umeleckých remesiel a Ústredie ľudovej umeleckej výroby používajú odborne spôsobilých pracovníkov umeleckej remeselnej práce a odborne spôsobilých pracovníkov ľudovej umeleckej činnosti.
(2) Ministerstvo školstva a kultúry určí po dohode s ústredným výborom odoborového sväzu podmienky odbornej spôsobilosti pracovníkov umeleckej remeselnej práce a ľudovej umeleckej výroby, ako i spôsob jej osvedčenia.
Umelecká remeselná práca
Umelecká remeselná práca je rukodielne zhotovovanie umeleckých diel výtvarného, dekoratívneho a stavebného umenia pracovníkmi z povolania, ktorí tieto diela vytvárajú na základe klasických metód majstrovskými technikmi priamo alebo podľa návrhov.
Ústredie umeleckých remesiel vytvára podmienky pre zachovanie a ďalší rozvoj umeleckej remeslnej práce, a to najmä tým, že
a) stará sa o správne ideové zameranie a vysokú úroveň umeleckej remeselnej práce,
b) vykonáva výskum a dokumentáciu v odvetví umeleckej remeselnej práce, výsledky tejto činnosti odborne spracúva a vykonáva pokusníctvo potrebné na ďalší rozvoj umeleckej remeselnej práce,
c) vyhľadáva spôsobilý dorast a vytvára podmienky pre zvyšovanie jeho praktických schopností,
d) zhotovuje diela umeleckej remeselnej práce a zebezpečuje ich odbyt,
e) propaguje umeleckú remeselnú prácu výstavami, zriaďovaním propagačných, výstavných a zákazkových stredísk a publikačnou činnosťou.
Ľudová umelecká výroba je zhotovovanie užitkových umelecky stvárnených predmetov, prevažne z prírodného materiálu, pracovníkmi, ktorí pri svojej tvorivej práci pokračujú v ľudovej umelckej tradícii a uplatňujú pri nej skúsenosti rukodielnej výroby minulosti.
Ústredie ľudovej umelckej výroby sa stará o ľudovú umeleckú výrobu tak, aby toto odvetvie plnilo svoju kultúrnu a spoločenskú funkciu, a to najmä tým, že
a) stará sa o správne ideové zameranie a vysokú úroveň ľudovej umeleckej výroby,
b) vykonáva výskum a dokumentáciu v odbore ľudovej umeleckej výroby a výsledky tejto činnosti odborne spracúva,
c) vyhľadáva ľudových umeleckých pracovníkov, sústavne sleduje úroveň ich práce, pomáha im k zvyšovaniu úrovne práce a sa stará o výchovu dorastu,
d) hmotne zabezpečuje ľudových umeleckých pracovníkov, a to predovšetkým ich zamestnávaním vo vlastných dielňach alebo ako domácich robotníkov, prípadne výkupom ich výrobkov,
e) zabezpečuje odbyt výrobkov ľudovej umelckej výroby a výroby doplnkovej,
f) propaguje ľudovú umeleckú výrobu, zvášť výstavami a odbornou publikačnou činnosťou.
(1) Na čele Ústredia umeleckých remesiel a na čele Ústredia umeleckej ľudovej výroby je riaditeľ vymenúvaný ministrom školstva a kultúry. Riaditeľ zodpovedá za prevádzku organizácie po stránke umeleckej i hospodárskej.
(2) Pre otázky odborné a umelecké sa zriaďuje pri Ústredí umeleckých remesiel a pri Ústredí ľudovej umeleckej výroby pre každé z obidvoch týchto odvetví poradný sbor. Členstvo v poradnom sbore je čestnou funkciou. Podrobnosti určia organizačné a rokovacie poriadky, ktoré vydajú tieto organizácie so súhlasom Ministerstva školstva a kultúry.
(1) Organizáciu, prevádzku a zásady hospodárenia Ústredia umeleckých remesiel a Ústredia ľudovej umeleckej výroby upravia štatúty, ktoré vydá Ministerstvo školstva a kultúry po dohode so Štátnym úradom plánovacím, Ministerstvom financií a ústredným výborom odborového sväzu.
(2) Pokiaľ tento zákon alebo štatúty týchto organizácií neustanovia inak, platia pre Ústredie umeleckých remesiel a pre Ústredie ľudovej umeleckej výroby obdobne predpisy o národných podnikoch.
(1) Ústredie umeleckých remesiel a Ústredie ľudovej umeleckej výroby spolupracujú s organizáciami výtvarných umelcov, s inými kultúrnymi organizáciami, s ľudovými družstvami a inými výrobnými organizáciami, činnými v odbore umeleckej remeselnej práce a v odbore ľudovej umelckej výroby, a s vynikajúcimi odborníkmi.
(2) Vzájomné vzťahy Ústredia umeleckých remesiel a Ústredia ľudovej umeleckej výroby k podnikom štátneho socialistického sektora, ktoré sa zaoberajú s výrobou majúcou charakter umeleckej remeselnej práce, upraví minister školstva a kultúry po dohode s kompetentnými ministrami pre tieto podniky.
Zabezpečovanie odbytu diel umeleckej remeselnej práce a výrobkov ľudovej umeleckej výroby upraví Ministerstvo školstva a kultúry po dohode s Ministerstvom vnútorného obchodu.
Opatrenia urobené v zhode s týmto zákonom pred začiatkom jeho účinnosti sa považujú za vykonané podľa neho.
Predpisy tohto zákona - s výnimkou ustanovení o ideovom dozore - sa nevzťahujú na ľudové družstvá v odbore umeleckej remeselnej práce a v odbore ľudovej umeleckej výroby.
(1) Zrušujú sa všetky ustanovenia o veciach týmto zákonom upravených, najmä dekrét č. 110/1945 Zb. o organizácii ľudovej a umeleckej výroby.
(2) Nedotknuté zostávajú predpisy zákona č. 53/1954 Zb. o ľudových družstvách a o družstevných organizáciách.
Ústredie ľudovej a umeleckej výroby zriadené dekrétom č. 110/1945 Zb. sa zrušuje. Jeho majetok prechádza na štát. Záväzky zrušenej organizácie budú urovnané do výšky hodnoty prevzatých aktív podľa smerníc, ktoré vydá Ministerstvo školstva a kultúry po dohode s Ministerstvom financií.
Tento zákon platí len v českých krajoch a nadobúda účinnosť odo dňa vyhlásenia; vykoná ho minister školstva a kultúry po dohode so zúčastnenými členmi vlády.